Návrh
NARIADENIE VLÁDY
Slovenskej republiky
z .........2002
o pamiatkovej rezervácii Banská Bystrica a o pamiatkovej rezervácii Kremnica

     Vláda Slovenskej republiky podľa § 16 ods. 2 zákona č. 49/2002 Z. z. o ochrane pamiatkového fondu nariaďuje:

§ 1

(1)	 Pamiatkovú rezerváciu Banská Bystrica tvorí územie, ktoré je vymedzené 
v prílohe č.1. 
(2) Mapové podklady so zakresleným územím pamiatkovej rezervácie vymedzenej podľa odseku 1 sú  uložené na Mestskom úrade v Banskej Bystrici, na Pamiatkovom úrade Slovenskej republiky v Bratislave a na Krajskom pamiatkovom úrade v Banskej Bystrici.

                                                              § 2

          (1)  Pamiatkovú  rezerváciu  Kremnica tvorí územie, ktoré je vymedzené  v prílohe č. 2.                 
          (2) Mapové podklady so zakresleným územím pamiatkovej rezervácie vymedzenej podľa odseku 2 sú uložené na Mestskom úrade v Kremnici, na Pamiatkovom úrade Slovenskej republiky v Bratislave, na Krajskom pamiatkovom úrade v Banskej Bystrici a na jeho pracovisku v Kremnici.

§ 3

(1) Cieľom vymedzenia územia pamiatkových rezervácií podľa § 1 a 2 je zabezpečiť ochranu a využívanie  historických, urbanistických, architektonických, výtvarných, krajinárskych a kultúrno-spoločenských hodnôt  týchto pamiatkových rezervácií v súvislosti s ich ohrozením vyvolaným zmenami životného štýlu a transformáciou spoločenských a ekonomických podmienok.
 (2) Predmetom ochrany je kultúrno-historické a prírodné prostredie pamiatkových rezervácií s ich historickou, urbanisticko-architektonickou skladbou zástavby.

§ 4

Toto nariadenie nadobúda účinnosť 1. októbra 2002.